Kalih minggu candhakipun, Gourcuff damel gol ingkang angka 5 lan 6-ipun, punika kadamel nalika nglawan Nantes wonten ing kamenangan 2-1 lan imbang 2-2 kaliyan Lille[55][56] Sasampunipun boten damel gol wonten ing 7 minggu candhakipun, Gourcuff wangsul malih saged damel gol nalika nglawan klub Le Havre.[57] Nalika tanggal 20 April 2009, Gourcuff damel kalih gol ingkang kapisanan wonten ing satunggal pertandhingan sadanguning piyambakipun main bal-balan wonten ing karièripun nalika nglawan Rennes, mantan klubipun kanthi kamenangan 3-2.[58] Tigang minggu candhakipun, Gourcuff mempertahankan makaping-kaping damel gol wonten ing saben pertandhinganipun nalika nglawan Sochaux, Valenciennes, lan Le Mans, kacathet piyambakipun sampun damel 12 gol wonten ing musim punika.[59][60][61] Bordeaux menangaken tigang pertandhingan liga, ingkang kanthi mekaten damel klub punika dumunung wonten ing posisis angka 1 nuju dhateng minggu pungkasan wonten ing musim punika. Pungkasanipun Bordeaux menangaken gelar liga ingkang minangka gelar kaping enem wonten ing sajarah klub. Klub punika ugi kacathet klub angka kalih ingkang naté ngrengkuh gelar gandha, minangka kasil saking Coupe de la Ligue. Kanggé kasil saking musim 2008-09, Gourcuff dipunanugrahi penghargaan UNFP Ligue 1 (Player of the Year). Piyambakipun ugi mlebet wonten organisasi Ligue 1 Tim of the Year.[11] Penampilan Gourcuff sadanguning musim 2008-09 ndadosaken piyambakipun mlebet nominasi déning Kalawarti Perancis France Football kanggé penghargaan Ballon d'Or 2009, ingkang dipunmenangaken déning Lionel Messi déné Gourcuff mapan ing angka 20 kanthi 6 poin.[62][63]